stanford-oval/wikipedia huggingface dataset:
קתרין מקינון
רעיונותיה > השלכות בינלאומיות של עבודתה

בפברואר 1992 קיבל בית המשפט העליון של קנדה את התאוריות של מקינון במידה רבה. זאת בכל הנוגע לשוויון, ולהתנגדות לפורנוגרפיה. בית המשפט ציטט באופן נרחב את המסמך שהיא כתבה במשותף בפסיקה נגד מפיץ הפורנוגרפיה ממניטובה דונלד באטלר (פסיקת באטלר).
פסיקת באטלר הייתה שנויה במחלוקת; לפעמים נטען שמשלוחים של ספרה של דבורקין, שותפתה של מקינון, "פורנוגרפיה" נתפשו על ידי סוכני המכס הקנדים על פי תקנות אלה, כמו גם ספרים של מרגרט דיראס ודייוויד ליביט. הספרים אכן נתפשו על ידי המכס, אולם לא כתוצאה מפסיקת באטלר. לעומת זאת תביעות מוצלחות על פי פסיקת באטלר היו נגד כתב העת הלסבי הסאדו-מאזוכיסטי Bad Attitude, כמו גם על בעליה של חנות ספרים ללסביות והומוסקסואלים שמכרו אותו. הרשויות הקנדיות פשטו גם על גלריה לאומנות, והחרימו ציורים שנויים במחלוקת המתארים ניצול ילד. פעילי חופש הביטוי וזכויות גאים רבים טענו כי החוק נאכף באופן סלקטיבי ומכוון אל קהילת הלהט"ב.
מקינון ייצגה נשים בוסניות וקרואטיות שהאשימו סרבים ברצח עם ב-1992. היא ייצגה את התובעת ס. קאדיק, בתביעה של קאדיק נגד המנהיג הסרבי רדובאן קרדז'יץ' שהוגשה בניו יורק. בית המשפט פסק לטובת התובעת, והיה הראשון שאישר כי אונס, זנות כפויה והריון כפוי הם מעשים המהווים רצח עם. על פי מקינון, הגישות המסורתיות של זכויות אדם טעו בהזניחן את הניצול הייחודי המופנה כנגד נשים (כלומר אלימות מינית), הן בזמן מלחמה והן בעת שלום.
מקינון עבדה גם על מנת לשנות חוקים, או את פרשנותם ויישומם. זאת היא עשתה במקסיקו, ישראל והודו.
רעיונותיה > תאוריה פוליטית

עבודתה של מקינון מתמקדת במידה רבה במשמעות השוויון בחוק ובחיים. שוויון מסורתי מיישם את המושג האריסטוטלי של שוויון - שהוא, הטיפול בדומה באופן דומה, ובשונה באופן שונה. בתאוריות של מקינון ניגודו של השוויון אינו שונות, אלא היררכיה כמבנה חברה. לדבריה: "השוויון דורש לקדם את שוויון המעמד בשביל קבוצות נחותות באופן היסטורי, ולפרק את ההיררכיה החברתית". לפי דעתה של מקינון, דורש הדבר גישה עצמאית לשוויון משפטי של ההיררכיה. זאת בעוד שבעבר היה די במושגים מופשטים של שוויון.
מקינון כותבת אודות יחסי הגומלין בין תאוריה לפרקטיקה ומזהה שלנשים יש ניסיון, וברוב המקרים מתעלמים ממנו בשתי הזירות. יתרה מכך, היא משתמשת במרקסיזם לבקר נקודות מסוימות בתאוריה הפמיניסטית ומשתמשת בפמיניזם כדי לבקר את התאוריה המרקסיסטית.
מקינון תופשת את האפיסטמולוגיה כתאוריות של ידיעה ואת המדיניות כתאוריות של כוח. היא מסבירה זאת: "המשמעות של העובדה שיש לך כוח היא, בין השאר, כשמישהו אומר: "זה מה שזה", מתייחסים לכך. חוסר כוח משמעותו שכשמישהו אומר "זה מה שזה", לא מתייחסים לכך. הדבר נהפך להיות לשתיקה נהגית, משקיפים על הנוכחות של ההיעדרות, מאמינים שאלו שהופשטו באופן חברתי מאמינותם, מקשרים באופן ביקורתי מה שחולף עבור סיבה פשוטה, הנחוצה לאפיסטמולוגיה של הפוליטיקה."
ב-1996 חישב פרד שפירו שמאמרה מ-1983, "Feminism, Marxism, Method, and the State: An Agenda for Theory" היה המאמר ה-96 הכי מצוטט בכתבי עת למשפטים, למרות שהוא פורסם בכתב עת שאינו משפטי.
רעיונותיה > ביקורת על מקינון

במהלך מה שמכונה "מלחמות המין הפמיניסטיות", החלו פמיניסטיות המתנגדות לנקודת מבט אנטי-פורנוגרפית, כמו אלן ויליס וקארול ואנס, להתייחס לעצמן כ"פרו-סקס" או "פמיניסטיות חיוביות כלפי מין". עם זאת, פמיניסטיות אנטי-פורנוגרפיות חלוקות בדעתן על המשמעויות המפורשות והמרומזות של תוויות אלה. פמיניסטיות "פרו-סקס" טוענות כי חוקים אנטי-פורנוגרפיים שהומצאו בידי מקינון ודבורקין קוראים להסרתם, צינזורם או השליטה על החומר המובע מפורשות מינית. "מלחמות המין" שתולדותיהן בתנועה הפמיניסטית פוצלו לשני מחנות מנוגדים לגבי השאלה בדבר פורנוגרפיה, הסכמה, חופש מיני, והקרבה של חופש הדיבור לשוויון.
הצעות חוק אנטי-פורנוגרפיות שחיברו מקינון ודבורקין בארצות הברית ניסו ליצור עילת תביעה לקורבנות בשל נזקי הפורנוגרפיה. מעט אחרי כן, עברו חוקים בקשר למעשים מגונים בקנדה (1985), וספרים וחומרים שנפלו תחת ההגדרה של פורנוגרפיה הוסרו. בית המשפט העליון של קנדה במשפט R מול Butler בשנת 1992, שתומכת בחוקים אלה, הסתמך באופן ניכר על טיעוניה של מקינון כי פורנוגרפיה היא צורה של אפליה מינית. מקינון היללה את החוק האנטי-פורנוגרפי הקנדי, זאת על אף שבאותו זמן התפיסה שקנדה צריכה לנטוש את חוק המעשה המגונה המסורתי בשלמותו לטובת זכויות האדם. היא גם הרחיקה עצמה מהאכיפה הסלקטיבית של חוק המעשה המגונה הקנדי נגד הומוסקסואלים ולסביות, בהחזיקה בדעה שחוקים אנטי-פורנוגרפיים לא צריכים לעשות שום הבחנה בין פורנוגרפיה גאה להטרוסקסואלית.
ביקורת אחרת על מקינון נשמעה מכיוונה של דונה האראווי, שיצאה כנגד התפיסה המהותנית של מקינון ביחס לנשים. לדידה, ה"אישה" על פי מקינון היא אישה מערבית, ותפיסה זו מתעלמת ומדירה נשים אחרות וכופה עליהן מודל מוגבל ומצומצם של מה המשמעות של להיות "אישה".
ספרה שתורגם לעברית

פמיניזם משפטי בתאוריה ובפרקטיקה (באנגלית: Legal Feminism in Theory and Practice), קתרין מקינון; עריכה: דפנה ברק-ארז; תרגום מאנגלית: עידית שורר. תל אביב: רסלינג, 2005.
ספריה באנגלית

Sexual harassment of working women: a case of sex discrimination / Catharine A. MacKinnon; foreword by Thomas I. Emerson, New Haven : Yale University Press, 1979
Feminism Unmodified: discourses on life and law / Catharine A. MacKinnon, Cambridge, Mass. : Harvard University Press, 1987
Pornography and civil rights : a new day for women’s equality / Andrea Dworin and Catharine A. MacKinnon, Minneapolis : Organizing Against Pornography, 1988, 1989
Toward a feminist theory of the state / Catharine A. MacKinnon, Cambridge, Mass. : Harvard University Press, 1989
Only words / Catharine A. MacKinnon Published: Cambridge, Mass.: Harvard University Press, 1993
In harm’s way: the pornography Civil rights hearings / edited by Catharine A. MacKinnon and Andrea DworkinCambridge : Harvard University Press, 1997
Directions in sexual harassment law / edited by Catharine A. MacKinnon and Reva B. Siegel. New Haven: Yale University Press, 2004
Women’s lives, men’s laws / Catharine A. MacKinnon, Cambridge, Mass.: Belknap Press of Harvard University Press, 2005
Buttery Politics / Catharine A. MacKinnon.: Harvard University Press, 2017
תיקים חשובים בהם טיפלה

Meritor Savings Bank v. Vinson, 477 U.S. 57 (1986)
American Booksellers Ass'n, Inc. v. Hudnut (alternate URL) 771 F.2d 323 (7th Cir. 1985), aff’d, 475 U.S. 1001 (1986)
Andrews v. Law Society of British Columbia 1 S.C.R. 143
R. v. Keegstra, [1990] 3 S.C.R. 697 James Keegstra
R. v. Butler, [1992] 1 S.C.R. 452
Kadic v Karadzic Alternate URL 70 F.3rd 232 (2nd Cir. 1995), rehearing denied, 74 F.3rd 377 (2nd Cir. 1996), cert. denied, 518 U.S. 1005 (1996).
תיקים חשובים בהם טיפלה > תיקים קשורים

Oncale v. Sundowner Offshore Services MacKinnon filed an amicus brief in support of the plaintiff, Joseph Oncale.
Doe v. Karadzic (93 Civ. 878) (scroll down)
הערות שוליים

↑  פרופ' קתרין מקינון תקבל תואר ד"ר לשם כבוד מהאוניברסיטה העברית, 29 במאי 2008
↑  ICC Prosecutor appoints Prof. Catharine A. MacKinnon as Special Adviser on Gender Crimes, The Hague, 26 November 2008
↑  לפי מאמר שפרסמה דבורה דינר במרץ-אפריל 2006 של Legal Affairs
↑  Meritor Savings Bank v. Vinson, 477 U.S. 57 (1986)
| --- | --- |
בקרת זהויות :  NLI: 987007302549005171  PLWABN: 9812831467105606  BIBSYS: 90343408  BNE: XX1156860  BnF: cb12191504g (data)  CiNii: DA02094162  GND: 1047957485  ISNI: 0000 0001 1020 3184  LCCN: n78023892  LNB: 000003079  NDL: 00470831  NKC: hka2012695050  NLK: KAC200813616  NSK: 000278805  NTA: 070402744  RERO: 02-A003546393  SNAC: w6475pvv  SUDOC: 030516293  VIAF: 4976153   WorldCat (עם VIAF): 4976153
שדרות רוקח

| --- | --- |
שד' רוקח מגשר האיילון (מבט לכיוון צפון-מזרח)
שד' רוקח מגשר האיילון (מבט לכיוון צפון-מזרח)
 מידע כללי
 על שם:  ישראל רוקח, שימש כשר הפנים וראש עיריית תל אביב
 מיקום
 מדינה:  ישראל
 עיר:  תל אביב-יפו
 רובע:  1
 שכונה:  שכונות עבר הירקון
 קואורדינטות:  32°06′02″N 34°47′49″E﻿ / ﻿32.10058333°N 34.79697222°E﻿ / 32.10058333; 34.79697222
  מפת מיקום  מפה מפורטת   מפת מיקום  מפה דינמית   (למפת תל אביב מוגדלת) שדרות רוקח(למפת תל אביב רגילה) שדרות רוקח(למפת גוש דן רגילה) שדרות רוקח(למפת גוש דן מוגדלת) שדרות רוקח  he שדרות רוקחhe שדרות רוקחמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;  he tabBackground:;tabBorder:#aaa;defaultTab:0;
 
שדרות רוקח פינת רחוב אבן גבירול, מבט לכיוון מזרח ושכונת כוכב הצפון
שדרות רוקח הן שדרה וכביש ראשי בצפון תל אביב, המוביל מאזור שפך הירקון במערב לכיוון מזרח ולעבר שכונות עבר הירקון. שדרות רוקח מנציחות את זכרו של ישראל רוקח, שכיהן כראש העירייה החמישי של תל אביב בין השנים 1936–1952, ומאוחר יותר כיהן כשר הפנים.
מסלול השדרה

שדרות רוקח מתחילות בצומת המפגש בינן לבין רחוב אוסישקין בצדו הדרומי של הירקון. בצמוד לצומת הן חוצות את גשר בר יהודה שעל הירקון, ולאחר מכן את רחוב אבן גבירול ואת דרך נמיר בגשר עילי ובצומת. השדרה מצטלבת עם נתיבי איילון במחלף רוקח, ומסתיימת במפגש הרחובות רפידים ובכור שלום שטרית, החוצים אותה, ואילו המשכה קרוי בשם רחוב בני אפרים ומוביל לכיוון צומת הפיל. בנוסף חוצים את השדרה שני גשרים הנושאים מסילות רכבת שעליהם עוברות מסילת החוף ומסילת הירקון של רכבת ישראל. השדרה היא כביש דו מסלולי לכל אורכה, ובה שלושה נתיבים לפחות בכל כיוון. אורך השדרה הוא 3.8 ק"מ.
אתרים לאורך השדרה

שדרות רוקח מקבילות לנחל הירקון ולפארק הירקון המשתרע מדרום להן לכל אורכן. בשל כך, אופייה של השדרה פרוורי ופתוח, והיא נחשבת לאסתטית וירוקה. יחד עם פארק הירקון ומתקני הספורט הרבים שבו, הפכה השדרה לאזור לפעילות נופש וספורט, וגם מצפון לה שוכנים מגרשי טניס. מדרום לשדרה נמצאים, בין היתר, אתרי העניין הבאים:
גן הבנים
מרכז דניאל עמיחי ללימודי חתירה וימאות
מתקני הספורטק, הסקייטפארק וקיר טיפוס
בניין המועצה לישראל יפה
לאורך צדה הצפוני של השדרה שוכנים:
מסוף רדינג לתחבורה ציבורית
בית ההלוויות העירוני של תל אביב
סמינר הקיבוצים
מוזיאון ארץ ישראל
מרכז יצחק רבין לחקר ישראל
תחנת הרכבת תל אביב אוניברסיטה
אקספו תל אביב וגשר להולכי רגל המוביל אל רחבת שטרן שבכניסה אליו
לונה פארק תל אביב
שדרות רוקח ופארק הירקון ממרכז יצחק רבין לחקר ישראל. ברקע גורדי השחקים של תל אביב ורמת גן, ומשמאל מחלף רוקח ונתיבי איילון
ריקי קאסו

| --- | --- |
אין תמונה חופשית
 לידה:  29 במרץ 1967 הנטינגטון, ארצות הברית 
 התאבד:  7 ביולי 1984 (בגיל 17) ריברהד, ארצות הברית 
 מדינה:  ארצות הברית
 כינויים נוספים:  מלך האסיד
 ידוע בשל:  רציחת גארי לאורס
 השכלה:  תיכון נורת'פורט 
 
ריצ'רד אלן "ריקי" קאסו ג'וניור (29 במרץ 1967 - 7 ביולי 1984), שנודע גם בכינוי "מלך האסיד", היה רוצח אמריקאי שרצח את גארי לאורס בן ה-17, ב-19 ביוני 1984. הרצח בוצע בנורת' פורת, ניו יורק.
שנותיו הראשונות

ריקי קאסו היה בנם של מורה להיסטוריה ומאמן פוטבול. בגיל ההתבגרות, הוא נזרק מהבית מספר פעמים, ונאלץ לישון ברחוב, במכוניות, במוסכים, ביער, ובבתים של חבריו. הוא נהג לצרוך סמים, בעיקר קנאביס, חשיש, LSD, ו-PCP. קאסו התעניין בתורת הנסתר, ולכאורה אף לקח חלק במספר טקסים בעלי אופי מאגי. חבריו סיפרו שהוא התעניין בתנ"ך השטני. לפחות במקרה אחד, הוריו אשפזו אותו בבית חולים פסיכיאטרי.
הרצח של גארי לאורס

הסכסוך בין לאורס לקאסו החל כשלאורס גנב עשר חבילות של הסם PCP מהבגדים של קאסו, לאחר שקאסו איבד את ההכרה במסיבה. קאסו התעמת עם לאורס מיד לאחר מכן, מה שגרם ללאורס להשיב חמש מתוך עשרת החבילות, ובנוסף להבטיח שהוא ישלם לקאסו 50 דולר עבור חמש החבילות האחרות שכבר בוזבזו. לפי עדויות, קאסו הכה את לאורס בארבע מקרים שונים.
בליל הרצח, קאסו הזמין את לאורס לצרוך סמים איתו, עם ג'ימי טוריאנו, ועם אלברט קווינונס. הם נכנסו ליער, שם הם צרכו מספר מנות של סם פסיכדלי, ככל הנראה LSD, ובנוסף צרכו PCP. לאחר מכן, הם הדליקו מדורה. במהלך הלילה, התפתחה אלימות ביניהם. קאסו הכה את לאורס בצווארו, ודקר אותו בחזה. קאסו המשיך לתקוף את לאורס, ודקר אותו עשרות פעמים, וככל הנראה גם עקר את עיניו. לאחר הרצח, קאסו וטוריאנו כיסו את גופתו של לאורס בעלים וענפים, והשאירו אותה ביער.
לאחר הרצח

לאחר הרצח, קאסו החל להתרבר בפני חבריו על כך שהוא רצח את לאורס, ואף הראה לכמה בני נוער את הגופה. ב-1 ביולי, אדם אנונימי דיווח למשטרה על הרצח. ב-4 ביולי, מצאה המשטרה את גופתו של גארי לאורס. קאסו וטוריאנו נעצר ביום שלאחר מכן. ב-7 ביולי, ריקי קאסו התאבד בתלייה בתא המעצר. ב-1991, גם אביו של ריקי התאבד.
הערות שוליים

↑  The Acid King, עמ' 23, ISBN 978-1481482288
↑  Ricky Kasso, Wiki zero
↑  hanging Other names The Acid King, The Say You Love Satan Killer Education High school dropout, Another reason why the 80s ruled - SATAN!, MixedMartialArts.com - Forums, ‏2019-01-17 (באנגלית)
↑  iamiamiam137, Ricky Kasso, I am, I am, I am, ‏2017-12-05 (באנגלית)
| --- | --- |
בקרת זהויות :  LCCN: no2010040996  VIAF: 108051509   WorldCat (עם VIAF): 108051509 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריקי קאסו".
רפי ברנס

רפי ברנס (נולד ב-1944) הוא כדורגלן עבר ישראלי ששיחק בעמדת הקשר במכבי תל אביב בשנות ה-60 של המאה ה-20.
קריירה

ברנס ערך את הופעתו הראשונה במכבי תל אביב ב-25 במאי 1965 נגד מכבי פתח תקווה במסגרת הליגה הראשונה. במהלך תקופתו במכבי תל אביב כבש שני שערים, הראשון ב-29 ביוני 1965, שער הניצחון בתוספת הזמן בגמר גביע המדינה נגד בני יהודה, ובמשחק הליגה ב-29 באוקטובר 1966 נגד הכח רמת גן.
במדי הקבוצה זכה בשתי אליפויות, שלושה גביעי מדינה, פעמיים באלוף האלופים ובאליפות אסיה לקבוצות.
בשנת 1971 יצא אל עולם העסקים ופתח את רדיונית עסק להתקנת רדיו טייפ ומערכות מיגון ברכב. [דרוש מקור]
ב-1970 נישא לשרי, חלילנית, ולהם שני בנים.
תארים

אליפות (2): 1966/1968, 1969/1970
גביע המדינה (3): 1964/1965, 1966/1967, 1969/1970
אלוף האלופים (2): 1964, 1967
אליפות אסיה לקבוצות (1): 1968/1969
הערות שוליים

↑  ישעיהו פורת, ברנס העלה את נס מכבי תל אביב, מעריב, 30 ביוני 1965
↑  אשר גולדברג, "הפנתר השחור", "המסתנן" והמטבע המאיים, באתר ההתאחדות לכדורגל בישראל, ‏25 במאי 2017
שדרות קק"ל

ערך זה עוסק בשדרה בצפון תל אביב. אם התכוונתם לשדרה שנקראה בעבר "שדרות קק"ל", ראו .
| --- | --- |
מחלף קק"ל
מחלף קק"ל
 מידע כללי
 על שם:  קרן קיימת לישראל
 מיקום
 עיר:  תל אביב-יפו
 רובע:  1, 2
 שכונה:  שכונות עבר הירקון
 קואורדינטות:  32°07′13″N 34°48′25″E﻿ / ﻿32.12025°N 34.806833333333°E﻿ / 32.12025; 34.806833333333
  מפת מיקום  מפה מפורטת   מפת מיקום  מפה דינמית   (למפת גוש דן מוגדלת) שדרות קק"ל(למפת גוש דן רגילה) שדרות קק"ל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שדרות קק"ל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שדרות קק"ל  he שדרות קק"לhe שדרות קק"למפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;  he tabBackground:;tabBorder:#aaa;defaultTab:0;
 
שדרות קק"ל הן שדרה וכביש רוחב ראשי בצפון תל אביב, שאורכו 2.3 ק"מ.
מתווה השדרות

שדרות קק"ל מתחילות במערב בדרך נמיר כהמשכו של רחוב פרופס. הן חוצצות בין נווה אביבים שמדרום להן לבין רמת אביב ג' מצפון להן, וחוצות את רחוב חיים לבנון. שדרות קק"ל ממשיכות מזרחה בין שני חלקיה של שכונת אפקה ועוברות מעל נתיבי איילון ומסילת החוף במחלף קק"ל. בחלקן המזרחי, חוצות שדרות קק"ל את תל ברוך, ומגיעות לסיומן בצומת עם רחוב בני אפרים. צומת זה עתיד להפוך למחלף עם הפרדה מפלסית. בהמשכו ממזרח לצומת זה מכונה הכביש בשם רחוב שלונסקי ולאחר מכן בשם רחוב טבנקין. אורכו של הציר במלואו, מסמוך לחוף תל ברוך ועד רמת החיל, הוא 4.5 ק"מ.
עד מותו של דוד בן-גוריון כונה רחוב זה בשם "רחוב רשפון", והרחוב בו ניצב בית בן-גוריון נקרא שדרות קק"ל. לאחר מותו של בן-גוריון הוסב שם הרחוב בו ניצב ביתו לשדרות בן-גוריון, ורחוב רשפון זכה בשמו הנוכחי - שדרות קק"ל. לפני הקמתה של שכונת רמת אביב ג', היה חלקו המערבי של הרחוב ידוע כמוקד של זנות, בדומה לחוף תל ברוך הסמוך.
הערות שוליים

↑  אתר נתיבי איילון
ריצ'רד קידסטון לו

ריצ'רד קידסטון לו כשר מדינה
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
ריצ'רד קידסטון לו, ברון קולריין (באנגלית: Richard Kidston Law, 1st Baron Coleraine‏; 27 בפברואר 1901 – 15 בנובמבר 1980) היה פוליטיקאי שמרן אנגלי. היה חבר בבית הנבחרים הבריטי בין השנים 1931–1954 והחל משנת 1954 בבית הלורדים. כיהן בין השאר כשר מדינה בשנים 1943–1945 וכשר החינוך לתקופה קצרה ב-1945.
ביוגרפיה > ילדות וצעירות

ריצ'רד לו היה בנו של הפוליטיקאי השמרן אנדרו בונאר לו, לימים ראש ממשלת בריטניה, ושל אשתו אני לבית פיטקרן רובלי. המשפחה הייתה בעלת שורשים סקוטיים ואירייים.
הוא למד בבית הספר שרוסברי ובסנט ג'ון קולג' באוקספורד, בו סיים תואר ראשון ב-1923. משנת 1929 היה נשוי למרי וירג'יניה, בתו של אברהם פוקס נליס מרוצ'סטר שבניו יורק, בעל שורשים גרמניים מפפאלץ.
ביוגרפיה > פעילותו הפוליטית

בשנת 1931 נבחר לראשונה לחבר בפרלמנט מטעם דרום מערב האל וכיהן בתפקיד עד שנת 1945.
חזר לסנט ג'ון קולג' באוקספורד כדי לסיים שם תואר שני ב-1945.
בשנת 1940 התמנה למזכיר לענייני כספים במשרד המלחמה הבריטי ואחרי 1941 היה תת-מזכיר לעניינים פרלמנטריים במשרד החוץ עד 1943. נכנסה להיסטוריה התנסחותו במכתב ב-18 במרץ 1943 לשר החוץ הממונה עליו בנוגע למצב היהודים באירופה הכבושה על ידי הנאצים: ”Sorry to bother you about the Jews , I know what a bore this is (צר לי להטריד אותך בעניין היהודים. אני יודע איזה שעמום זה)”, שמייצגת את התייחסותם של חלק גדול מדעת הקהל ואנשי השלטון במדינות המערב כלפי גורל היהודים. לאחר מכן היה שר מדינה עד שנת 1945 ושר החינוך בממשלת מעבר של צ'רצ'יל.
בשנים 1945–1950 נבחר שוב לבית הנבחרים מטעם דרום קנזינגטון. בשנת 1950 פרסם את ספרו "חזרה מאוטופיה" שבו הביע את אמונתו כי ניסיון להשתמש בכוח הממלכתי על מנת ליצור מעין "אוטופיה" עלי אדמות הוא מועד לכישלון וטומן בו פוטנציאל לעוול, בגלל היותו מושתת על הקרבת עקרון היסוד של החופש והבחירה הפרטית. בתרגום חופשי:
"להפנות גב לאוטופיה לראות אותה במערומיה ואת האשליה שיש בה, זאת התחלת התקווה.
צריך לאחוז שוב בתחזית של חברה שבה האדם הוא חופשי להיות טוב מפני שיש לו בחירה חופשית.
החופש הוא התנאי הראשון למידות הטובות האנושיות והאוטופיה אינה מתיישבת עם החופש.
לחזור מהאוטופיה ואז התקווה נולדה מחדש".
ריצ'רד לו נבחר מחדש לפרלמנט בשנת 1951 מטעם הלטמפרייס. הוא התפטר מהפרלמנט בשנת 1954 כדי להיכנס לבית הלורדים כברון קולריין, מטעם הלטמפרייס במזרח יורקשייר.
בשנת 1970 פרסם את "לשמרנים בלבד" שבו מתח בקורת על ההנהגה השמרנית שלדבריו הקריבה את עקרונות הטוריים" מסיבות אלקטורליות זולות וכדי לחפש בסיס במרכז. ריצ'רד לו עמד בראש "קבוצת סלסדון" במסגרת הסיעה השמרנית.
הוא נפטר ב-15 בנובמבר 1980 בגיל 79. מנישואיו למרי ויג'יניה לבית נליס (שנפטרה ב-1978) נולדו לו שני בנים: יורשו כברון - סר ג'יימס מרטין בונאר לו (יליד 1931) ואנדרו לו (יליד 1933).
פרסים ואותות הוקרה

1951 – דוקטור למשפטים לשם כבוד מטעם אוניברסיטת ניו ברונסוויק בקנדה
16 בפברואר 1954 – קיבל תואר אצולה - ברון קולריין
לקריאה נוספת

J. Enoch Powell, "Law, Richard Kidston, first Baron Coleraine", Oxford Dictionary of National Biography, Oxford University Press, 2004
הערות שוליים

1 2 3 4 5 6 7  האתר The Peerage
↑  יהודה באואר, ההבדל בין אושוויץ לאיראן, באתר הארץ, 12 במרץ 2012
| --- | --- |
בקרת זהויות :  BnF: cb17115187w (data)  ISNI: 0000 0000 7702 4765  LCCN: no2010019605  VIAF: 164145304395778571787   WorldCat (עם VIAF): 164145304395778571787
ריקוד יהודי

פסטיבל מים, קיבוץ רמת יוחנן
ריקוד יהודי הוא ריקוד המזוהה עם יהודים ויהדות. הריקוד שימש זמן רב על ידי יהודים כמדיום לביטוי שמחה ורגשות קהילתיים אחרים. ריקוד הוא בילוי מועדף וממלא תפקיד בשמירה על מצוות דת.
ריקודים הקשורים למסורת אשכנזית וספרדית, במיוחד ריקודי חתונה יהודיים, הם חלק בלתי נפרד מההווי היהודי ברחבי העולם. ריקודי עם הקשורים לציונות ולהקמת מדינת ישראל הפכו פופולריים בשנות החמישים.
ריקוד עממי יהודי

בקרב יהודי אשכנז ריקוד לצלילי כליזמר היה חלק בלתי נפרד מחתונות בשטעטלים. הריקוד היהודי הושפע ממסורות הריקוד המקומיות הלא-יהודיות, אך היו הבדלים ברורים, בעיקר בתנועות הידיים והזרועות, עם עבודת רגליים מורכבת יותר של הגברים הצעירים. ההנהגה הרבנית התנגדה לריקודים מעורבים של גברים ונשים יחד, ונקטה אמצעים שונים למניעת או צמצום התופעה, בהצלחה חלקית.
ריקוד עממי יהודי > ריקוד חסידי

ביהדות החסידית, הריקוד הוא כלי להבעת שמחה ומאמינים שהוא מטהר את הנפש, מקדם התרוממות רוח רוחנית ומאחד את הקהילה. הריקוד מעורר שמחה ולכן יש לו השפעה טיפולית.
ריקוד עממי יהודי > הורה

הורה הוא ריקוד מעגל יהודי. יש הרוקדים הורה בחתונות יהודיות ובאירועים משמחים אחרים בקהילה היהודית. הפופולריות של הורה בישראל מיוחסת על ידי אחדים לרקדן היהודי הרומני ברוך אגדתי. בשנת 1924 יצר כוריאוגרפיה במופע של תיאטרון האוהל, שסייר ביישובי החלוצים של עמק יזרעאל . "הורה אגדתי", כפי ששמו היה ידוע, זכה שם להצלחה. הריקוד הושפע מהריקוד הרומני ומכמה מאפיינים של ריקודים רוסיים. במהלך הזמן התפתח הריקוד, ובאמצע שנות ה-40 אמר יוצרו שעכשיו הוא הפך לריקוד עם אמיתי.
ריקוד עממי יהודי > צעד תמני

צעד תימני הוא צורת ריקוד המבוססת על דילוג במקום. צעד תימני אופייני לצורת ריקוד זו. הצעד התימני משתלב לעיתים קרובות בריקודים פומביים בחתונות ושמחות יהודיות. להקת המחול ענבל מתמחה בריקוד תימני בישראל.
מחול יהודי בעולם > בלט

ברוסיה ובצרפת, נודעה בלט רוס שהייתה להקת מחול יהודית בעיקרה. בארצות הברית, כוריאוגרפים ורקדנים יהודים היו דמויות מובילות בעולם המחול, בהם ג'רום רובינס, אנה סוקולוב, מייקל בנט, מייקל קיד, רון פילד, ארתור מאריי, הלן טמיריס ופרל לאנג. לינקולן קרסטיין היה אחד ממייסדי בית הספר לבלט אמריקאי, הבלט האמריקאי והבלט של ניו יורק.
מחול יהודי בעולם > מחול מודרני בישראל

אחת מחלוצות המחול המודרני בישראלי הייתה גרטרוד קראוס שעלתה לארץ ישראל בשנת 1935. בתל אביב שכרה מרתף ובו ניהלה סטודיו. היא הקימה להקת מחול מודרני, שהופיעה במסגרת האופרה הארצישראלית העממית בתל אביב. בשנים 1950–1951 ייסדה את תיאטרון הבלט הישראלי, והפכה למנהלת האמנותית שלו. המחול העכשווי בישראל מושפע מריקודי עם ישראלי וממסורות אירופאיות. להקות המחול כוללות את להקת המחול הקיבוצית, להקת ענבל, להקת בת-דור ולהקת בת-שבע.
ראו גם

תרבות בישראל
מוזיקה יהודית
תרבות יהודית חילונית
ריקוד עם ישראלי
הערות שוליים

↑  Landa, M. J. (1926). The Jew in Drama, p. 17. New York: Ktav Publishing House (1969). Each Jewish diasporic community developed its own dance traditions for wedding celebrations and other distinguished events.
↑  "Jewish Dance in America". Jewish-theatre.com. 2009-02-03. אורכב מ-המקור ב-2013-01-27. נבדק ב-2013-02-15.
↑  Yiddish, Klezmer, Ashkenazic or 'shtetl' dances, Le Site Genevois de la Musique Klezmer. Accessed 12 February 2006.
↑  "Hasidism: Dance". Yivoencyclopedia.org. 2008-03-09. נבדק ב-2013-02-15.
↑  "Wedding traditions". Worldweddingtraditions.com. נבדק ב-2013-02-15.
↑  "The dance Horra Agadati", Palestine Folk Dance Series No. 1. Recorded by Gert Kaufmann
↑  "Hora History". Forward.com. נבדק ב-2013-02-15.
↑  "Glossary of Israeli Folk Dancing". Imber.com.au. 2009-03-19. נבדק ב-2013-02-15.
↑  Dick Oakes (2013-02-04). "Inbal Dance Company". Google.com. נבדק ב-2013-02-15.
↑  Johnson, op. cit., p. 410.
1 2  "Jewish Women's Archive: Gertrud Kraus". Jwa.org. 2009-03-01. נבדק ב-2013-02-15.
| --- | --- |
בקרת זהויות :  NLI: 987007540961705171  NKC: ph320458
רוב שניידר

| --- | --- |

שניידר, 2019
 לידה:  31 באוקטובר 1963 (בן 60) ארצות הבריתסן פרנסיסקו, קליפורניה, ארצות הברית
 שם לידה:  Robert Michael Schneider 
 מדינה:  ארצות הברית 
 תקופת הפעילות:  מ-1987
 מקום לימודים:  אוניברסיטת המדינה בסן פרנסיסקו  Terra Nova High School 
 בן או בת זוג:  Patricia Azarcoya Schneider (2011–?) 
 צאצאים:  אל קינג 
 פרסים והוקרה:  פרס פטל הזהב - השחקן הגרוע ביותר (2005) 
 http://www.robschneider.com/
 פרופיל ב-IMDb
 
רוברט מייקל "רוב" שניידר (באנגלית: Robert Michael "Rob" Schneider; נולד ב-31 באוקטובר 1963) הוא שחקן, קומיקאי, תסריטאי ובמאי אמריקאי ממוצא יהודי. חבר לשעבר בצוות תוכנית המערכונים "סאטרדיי נייט לייב" של NBC.
ביוגרפיה

שניידר נולד בסן פרנסיסקו, קליפורניה לאב יהודי ולאם קתולית. גדל בפרבר סמוך לעיר פסיפיקה.
אביו הוא מארווין שניידר, סוכן נדל"ן. אימו היא פילאר (לבית מונרו), מורה בגן ילדים ונשיאת הנהלת בית ספר לשעבר. סבתו מצד אמו הייתה פיליפינית שפגשה את סבו של שניידר, טוראי בצבא ארצות הברית, בזמן שירותו בפיליפינים. אחיו ג'ון הוא מפיק במקצועו. שניידר הוא בוגר בית הספר התיכון טרה נובה.